།།དམ་དུ་མ་ཡང་ཡུད་འབྱུང་བར་འགྱུར།།གང་ལའང་བཟང་ངན་མི་བལྟ་སྟེ།།རྨི་ལམ་འོད་གསལ་འཕོ་ནུས་པ།།རྟགས་མ་བྱུང་བར་འབྱངས་པ་ཡོད།།རང་གིས་རིག
པཔས་རྟོགས་བྱས་པ།།མི་རྟོགས་ན་ཡང་འབད་ཅིང་བརྟགས།།རྩོལ་བ་དག་ནི་བསྐྱེད་བྱས་ལ།།ཤེས་པ་ཚར་ནི་བཅད་པར་བྱ།།དེ་ལྟར་ཡང་དང་ཡང་བྱས་པས།།མོད་དུ་ཟིན་པ་དག་ཀྱང་ཡོད།།ཟླ་བས་ཟིན་པ་དག་ཀྱང་ཡོད།།
ལོ་ཡིས་ཟིན་པ་དག་ཀྱང་ཡོད།།ཡང་དང་ཡང་དུ་གོམས་བྱས་པས།།རྨི་ལམ་བྱིན་གྱིས་རློབས་པ་ཡིན།།དེ་ཡིས་པར་དོ་བསླང་བར་འགྱུར།།གོང་མའི་རྨི་ལམགོམས་པ་ཡིས།།འཆི་ཁའི་ཤེས་པ་གསལ་བྱས་ཏེ།།འཆི་བའི་རྟགས་རྣམས
ཚང་བ་དང་།།སྔར་གོམ་པ་ལའང་སེམས་བཞག་སྟེ།།འོད་གསལ་བ་ལ་འཇུག་པའམ།།ཡང་ན་གསལ་བ་ལ་མི་འཇུག།འཆི་ཀར་གཉིད་ནི་ལོག་པ་ན།།དྲན་པ་དག་ནི་སྔོན་བཏང་ནས།།ས་བོན་སྐྱེས་ནས་རིམ་ཁྱབ་བོ།།གཞི་དང་ཁང
པ་ཉིད་དག་དང་།།ལས་དང་ཕ་རོལ་སྦྱོར་བ་དང་།།རང་ལུས་ངོ་བོ་ཐིག་ལེ་བཅས།།བཅུ་གཉིས་མཐའ་ཡི་ཚིག་གི་དོན།།གང་གིས་རྟག་ཏུ་བསྒོམ་གྱུར་ན།།དེ་ཡི་དངོས་གྲུབ་བདེ་བ་ཡི།།རྡོ་རྗེ་འཛིན་པ་རང་ཉིད་འགྱུར།རྫོགས་སོ།།།

འོད་གསལ་གྱི་བཀའ་དཔེའོ།།ནཱ་རོ་པའི་གདམས་པ་ལ།།ཕུང་པོ་ཁམས་དང་སྐྱེ་མཆེད་དབང་པོ་ལ།ཤེས་པ་གཉིས་པོ་འདི་ལྟར་བསྡུས་བྱས་པས།།སྟོང་ཆེན་འགྱུར་བས་གང་ཞིག་གཉིད་ལོག་པ།།རླུང་གི་ཤུགས་ཀྱིས་རྨི་ལམ་མཐོང་།།
བར་འགྱུར།།རྨི་ལམ་སད་པས་བྱེ་བྲག་གཞན་མེད་པས།།ཀུན་ཏུ་རྟོག་པས་རྨི་ལམ་ཕྲལ་འདོད་པས།།འགྲོ་བ་ཉིན་མཚན་ཉེ་བར་གཉིད་ལོག་ཅིང་།།ས་སྡུག་ཏུར་པས་རབ་ཏུ་རིང་གཉིད་ལོག།སེམས་རང་སེམས་ལས་འབྱུང་བའི་རྟོག་ཚོགས་ནི།།།
རང་ང་གྲོལ་བདེ་བ་ཆེན་པོའི་ཏིང་འཛིན་ནོ།།དེ་ནི་སྒྱུ་མའི་དཔེ་ཡིས་ཉེ་བར་མཚོན་ཏེ།།དེ་བས་ན་སངས་རྒྱས་ཀྱི་ཞིང་གངྒཱའི་ཀླུང་གི་བྱེ་མ་སྙེད།།དེ་བཞིན་གཤེགས་པ་ཐམས་ཅད་ནི་སྒྱུ་མ་ལྟ་བུ་དང་།།འཇའ་ཚོན་ལྟ་བུའི་ལུས་ངག་ནི།།དེ་ཉིད་པསྒོམས
པས་འཐོབ་པར་འགྱུར།།མ་རིག་པ་ངང་གིས་འགགས་ཤིང་།།འོད་གསལ་བ་ལ་འགྲོའོ།།ཕྱི་ནས་ལངས་ནས་རླུང་གིས་འཁོར་བར་འགྱུར་བ་སྟེ།དེས་ལུས་གྲུབ་ནས་མིག་ལ་སོགས་པའི་དབང་པོ་ཡུལ་དམིགས་པ་དེ་སྲིད་དུ།དེ་ཉིད
དུ་མི་དམིགས་པར་མི་འགྱུར་སྟེ།།ཐོག་མེད་དུས་ནས་གོམ་ཕྱིར་རོ།།ཕུང་པོ་ལ་སོགས་ཁམས་ཕྲ་བ་ལ་གཞུག་གོ།།ཁམས་ནི་སེམས་ཕྲ་བ་ལ་གཞུག་གོ།།སེམས་ཡང་མ་རིག་པ་ལ་གཞུག་སྟེ།དེ་ལྟར་གཉིད་ལོག་པར་བྱའོ།།ཕྱིས་ནི་ཡེ
ཤེས་ཀྱི་རང་བཞིན་འོད་གསལ་བའོ།།མ་རིག་པ་དེ་ལྕགས་ཀྱུ་དང་འདྲ།།རྣམ་པར་ཤེས་པ་གང་ལའང་འདྲེ་བར་མི་བྱེད་དོ།།འོད་གསལ་བའི་ངོ་བོ་ཉིད་མེ་འོན་སུམ་དུ་བྱེད་དོ།།སྐྱེ་བ་འདིས་སངས་རྒྱའོ།།དེ་ནས་རང་གར་འདོད་པའི་ཞིང་།
ཁམས་ཁྱད་པར་ཅན་དུ་འགྲོ་ན་ཡང་འགྲོའོ།ཏེ་ལོ་བས་གསུངས་དེས་ནཱ་རོ་པ་ལ།ངེས་མར་བ་ལ།དེས་མི་ལ་ལ།ངེས་རིན་པོ་ཆེ་ལ་གནང་བའོ།།གཉིད་དང་འདྲེས་པའི་བསམ་གཏན་རྫོགས་སོ།།༈།པར་དོའི་བཀའ་དཔའོ།།བླ་མ་གྲུབ་ཐོབ་རྣམས

ལ་ཕྱག་འཚལ་ལོ།།རིམ་གྱིས་འཇུག་པའི་གང་ཟག་ནི།།ཤེས་པའི་སྐྱེ་ལུག་འདི་ལྟ་སྟེ།།སྣང་བ་ཐིམ་དང་རྟོག་པ་ཐིམ།།རགྲ་པ་ཐིམ་དང་ཕྲ་བ་ཐིམ།།རྔོ་མ་རྗེས་ལ་ནི་གོམས་པ་དང་།།རང་བཞིན་གྱིས་ནི་འོད་གསལ་འབྱུང་།།
དེ་ཡི་རྗེས་ལ་ཟུང་འཇུག་གི།།སྐུ་ནི་རྣམ་པ་གཉིས་འབྱུང་སྟེ།།སློབ་པ་དང་ནི་མི་སློབ་གཉིས།།མི་སློབ་པ་དུ་གྱུར་ཙ་ན།།འབྲས་བུ་ཐོབ་ཅེས་བསྟན་པ་ཡིན།།གོང་དུ་བསྟན་པ་དེ་དག་ནི།།ཞིབ་ཏུ་བྱས་ན་འདི་ལྟ་སྟེ།།དང་པོ་ལུང་རིགྲམན་ངག་གིས།།རྒྱུད་ལ་རྟོག་པ།།
ཤར་ཙམ་ན།།སྣང་བ་འགག་པའི་འགགས་ལུགས་ནི།།གཟུགས་སྒྲལ་ཐིམ་དེ་བཞིན་དུ།།དྲི་དང་རོ་དང་རེག་བྱ་དང་།།ས་དང་ཆུ་དང་མེ་དང་རླུང་།།དེ་རྣམས་རིམ་གྱིས་སྣང་བར་ཐིམ།།སྣང་བའི་དུས་ན་ཕྱི་རྟགས་ཟླ་བ་ཤར་པ་ལྟ་བུ།ནང་རྟགས་ནི་ཤེས་པ་དུ་བ་ལྟ་བུའོ།།
སྣང་བ་མཆེད་པ་ལ་ཐིམ་ཙམ་ན།ཕྱི་རྟགས་ཉི་མ་ཤར་བ་ལྟ་བུ།ནང་ཤེས་པ་སྲིན་བུ་མེ་ཁྱེར་བ་ལྟ་བུའོ།།མཆེད་པ་ཐོབ་པ་ལ་ཐིམ་ཙམ་ན།།ཕྱི་རྟགས་མུན་པ་ལྟ་བུ།ནང་ཤེས་པ་མར་མེ་ལྟ་བུའོ།།ཐོབ་པ་འོད་གསལ་ལ་ཐིམ་ཙམ་ན།ཕྱི་རྟགས་སྐྱ་རེངས་ཤར
བ་ལྟ་བུ།ནང་ཤེས་པ་ནམ་མཁའ་སྤྲིན་དག་པ་ལྟ་བུའོ།།འོད་གསལ་ལས་ལྡང་བའི་ཟུང་འཇུག་གི་སྐུ་དེ་ངོ་ཤེས་པར་བྱས་ཏེ།།ངོ་ཤེས་པ་ནི་གསུམ་སྟེ།རང་བཞིན་གྱིས་འོད་གསལ་བ་དང་།ཟུང་འཇུག་གི་སྐུ་དང་།མངལ་གྱི་སྐྱེ་གནས་དགག་པའོ།།
འོད་གསལ་བ་དེ་ངོས་ཟིན་ནས་འོད་གསལ་གྱི་མེས་བག་ཆགས་ཐམས་ཅད་སྦྱོང་བའི་དུས་ན།།སློབ་པའི་ཟུང་འཇུག་ཞེས་བྱའོ།།དེ་སྦྱང་གཞི་དང་སྦྱོང་བྱེད་མེད་པར་གོམཱ་པ་མཐར་ཕྱིན་ཙམ་ན།མི་སློབ་པའི་ཟུང་འཇུག་ཞེས་བྱ་སྟེ་འབྲས་བུ་ཐོབ་པའོ།།
ཟུང་འཇུག་དེ་ངོས་ཟིན་ན་བར་དོ་སྒྱུ་མའི་ལུས་ཡིན་ཏེ།།དེའི་མཚན་ཉིད་ནི།།དབང་པོ་ཀུན་ཚང་ཐོགས་མེད་ལྡན།ལ་སོགས་པ་གཞན་ནས་བཤད་པ་དང་མཐུན་ཏེ།ཆུ་ལས་ཉ་ལྡང་བ་བཞིན་བྱུང་ནས།སྐྱེ་བ་གཞན་ལེན་པ་ལ་སོགས་པ་སྡུག

བསྔལ་གྱི་རྒྱུར་འགྱུར་རོ།།སྠི།བར་དོ་ལམ་དུ་བྱེད་པ་འཆི་ཀ་མའི་དུས་སུ་བསླབ་པ་ནི་འབྱུང་བ་བཞི་རིམ་གྱིས་ཐིམ་པར་ཤེས་པར་བྱས་ལ།རང་གི་སེམས་ལ་བལྟས་ཤིང་བར་དོལ་བར་དོ་ངོ་ཤེས་པར་བྱའོ་སྙམ་པའི་འདུ་ཤེས་དྲག་ཏུ་བྱ་ཞིང་།བར
དོ་དེ་ཉིད་ཀྱང་སྒྱུ་མར་ཤེས་པར་བྱས་ཤིང་དེ་ཁོ་ན་ཉིད་བསྒོམ་སྟེ།སྐྱེ་བའི་རྐྱེན་པ་མ་ལ་ཆགས་སྤང་སྐྱེ་བ་ཡིན་པས།དེ་ཟློག་ཅིང་འོད་གསལ་དུ་གནས་པར་བྱའོ།།དེའི་དུས་སུ་དེ་ཁོ་ན་བསྒོམ་པར་མ་ནུས་ཤིང་སྐྱེ་བ་ལེན་ནའང་།རང་དབང་གིས་བདེ་བ་ཅན་
ཏུ་འགྲོ་བར་བྱ་སྟེ་རང་དབང་ཡོད་པར་ལུས་ལེན་པའོ།།དེ་ནི་བར་དོ་ལམ་དུ་ཁྱེར་བ་སྟེ།ཤེས་བཞིན་ཏུ་འཇུག་པའི་གང་ཟག་གོ།།ཨཱིཾ།རྡོ་རྗེ་འཆང་གིས་ཕྱག་ན་རྡོ་རྗེ་ལ།དེས་ཏེ་ལོ་པ་ལ།།དེས་ཙཱ་རོ་བ་ལ།དེས་རྗེ་བཙུན་མར་པ་ལ།དེས་གུང་ཐང་གི་མི་ལ་ཟོས་པ་དགའ་བ་
དེས་རིན་པོ་ཆེ་ལ་གནང་།སྙན་ནས་སྙན།ཞལ་ནས་ཞལ།ཐུགས་ནས་ཐུགས་སུ་བརྒྱུད་པའོ།།ཀུན་གྱི་ཐུན་མོང་མ་ཡིན་པའོ།།རིན་པོ་ཆེའི་གདམས་པའོ།།རྫོགས་སོ།།༈གྲོང་འཇུག་གི་བཀའ་དཔེའོ།།བླ་མ་དམ་པ་རྣམས་ལ་ཕྱག་འཚལ་ལོ།།
དེ་ལ་སེམས་ཀྱི་འཕོ་བ་གྲོང་ཁྱེར་ལ་འཇུག་པའི་མན་ངག་ནི།འདི་ལྟར་ཤེས་པར་བྱ་སྟེ།དང་པོ་རྣལ་འབྱོར་པས་ཆོས་ཐམས་ཅད་སྦྲུམ་དང་བུད་མེད་པའི་དོན་ལ་མོས་པ་དྲག་པོ་བྱ།དེ་ནས་རང་གི་ཁྱིམ་དུ་མཎྜལ་ལེགས་པར་བྱུགས་ཏེ།ཐོད་པའམ།གཡམ་པ་ཅི་ནི་ལ་ཆང་ཐུགས།
ཏེ།དབུས་སུ་ཧཱུཾ་དཀར་པོ་གསལ་བར་བྲིས་ཏེ་མཎྜལ་གྱི་ཐོག་ཏུ་བཞག་ལ།རང་གི་ཤེས་པ་སྙིང་གར་ཧཱུྃ་ལ་གཏད་པར་བྱས་ལ།རང་གི་དབུགས་དང་ཤེས་པ་ཧཱུྃ་ལ་གཏད་དེ་དྲག་ཏུ་བཟུང་ངོ་།།དེ་ནས་ཟིན་པའི་རྟགས་ནི་ཐོད་པ་དྲོ་བའམ།འགུལ་བའམ།
འབར་བའམ།ངུ་བའི་རྟགས་འོང་སྟེ།དེའི་རྗེས་ལ་མི་གི་ནས་རིང་པོ་མ་ལོན་པ།རོ་མ་རུལ་བརྨ་མེད་པ་བླངས་ལ་ཁྲུས་བྱས་ཏེ།རྒྱན་བཏགས་ལ་ཡིད་གཞུང་བར་བྱ་སྟེ།མཎྜལ་གྱི་ཐོག་ཏུ་བཞག།རོའི་སྙིང་གང་ཧཱུཾ་བསམ་ལ་དེ་ལ་ཤེས་པ་གཏད་ལ་

དབུགས་ཐུ་བ་ཚད་བཟུང་ངོ་།།དེ་ནས་རླུང་དང་ཤེས་པ་རོལ་ཟིན་ནས་དགའ་བ་སྐྱེས་ཤིང་འདུག་ཙམ་ན།ཤེས་པ་རོའི་སྙིང་གར་ཧྲིལ་ཏེ་གཏད་དེ་བཅུག་ལ།ཚུར་མི་དྲང་བར།དེ་ལངས་ལ་ལུས་སྔ་མ་བོར་རོ།།གྲོང་དུ་འཇུག་པ།
སློབ་པའོ།།ཨཱི།ལྔ།འཕོ་བའི་བཀའ་དཔེའོ།།འཕོ་བ་ནི་དེ་ཁོ་ན་ཉིད་དང་།གྲོང་ཁྱེར་དུ་འཕོ་བ་གཉིས་ཏེ།དེ་ཁོ་ན་ཉིད་ཀྱི་འཕོ་བ་ནི།རང་ཉིད་ལྷར་བསྒོམ་པའི་སྙིང་གའམ།ལྟེ་བར་པདྨ་དང་ཟླ་བ་དང་ཧཱུཾ་བསམ་སྟེ།དེའི་འོད་ཀྱིས་སྣང་
སྲིད་ཐམས་ཅད་རང་སྐུལ་བསྡུ།སྐུ་ཡང་ཧཱུཾ་དང་ཟླ་བ་ལ་བསྡུ།རྨ་བ་ཡང་ཧཱུཾ་ལ་བསྡུ།ཧཱུྃ་ཞབས་ཀྱུ་ནས་ནཱ་དའི་བར་བསྡུས་ལ་མཐར་དབུགས་ཆད་པ་དང་དུས་མཉམ་དུ་ནཱ་ངའང་མི་དམིག་པར་བྱའོ།དེས་ནི་རང་གི་རླུང་གཙོ་བོར་གྱུར་པ་དང་།མོས་
པ་དངང་རྩོལ་བ་དྲག་པོ་དང་།སྣང་སྲིད་སྒྱུ་མ་ཙམ་དུ་ཡིད་ཆེས་པས།ཅི་ལྟར་ཡང་བཏུ་བསྙམས་པས་འབྱུང་བ་ཡིན་ནོ།།ནཽམྦྷི།དེ་ལ་གྲོང་དུ་འཕོ་བར་བྱེད་ན་ཡང་།བར་དེ་ཆོས་ཐམས་ཅད་སྒྱུ་མ་དང་འདྲ་བ་ལ་ཡིད་ཆེས་པར་བྱའོ།།དེ་ཡང་གོང་དུ་འཕོ་བའི་
མནན་ངག་ལ་གསུམ་ཏེ།ཏིང་ངེ་འཛིན་གྱིས་དང་།རྩོལ་བ་དང་།བཙན་ཐབས་སོ།།དེ་ལ་ཏིང་ངེ་འཛིན་གྱིས་འཕོ་བ་བྱེད་ན།དང་པོ་རླུང་ལ་སྦྱང་སྟེ།དེ་ཡང་།རང་གི་སྙིང་གར་ཡི་གེ་ཧཾ་ཡིག་ཟེར་བའི་ཐིག་ལེ་ཡུངས་འབྲུ་ཙམ་ལ་ཤེས་པ་གཏད་ཡུན་ཐུབ་ཚད་དུ་
བཟུང་།དབུགས་ངལ་ན་ཡང་སྣ་རྩེ་ལ་ཕར་ལ་རླུང་དྲང་ངོ་།།དེ་ནས་སྙིང་གར་བཟུང་ཞིང་ཡང་དང་ཡང་དུ་ནན་ཏན་དུ་གོམ་པར་བྱས་པས་ཅི་ཙམ་འདོད་པར་ཟིན་ཅིང་།རང་དབང་ཡོད་པ་སྙམ་བྱེད་པ་འོང་ངོ་།།པུས་མོ་བསྐོར་ཞིང་སེ་གོལ་བརྡབ།བརྒྱ་རྩ་
བརྒྱད་ཟིན་པའི་ཚད་ཅེས་གསུངས་སོ།།སྙིང་གར་ཟིན་ནས་ལྐོག་མར་བཟུང་བར་བྱའོ།།དེ་ལྟར་དབུགས་ངལ་ན་སྐྲ་སྒོར་ངལ་གསོ།དེར་ནི་གར་འདོད་ཟིན་གྱུར་ན།།བདེ་བའི་འཁོར་ལོ་དྲངས་བྱས་ཏེ།།ཤེས་པ་བདེ་བ་ཅན་དུ་གཏད་ལ་ཚངས་པའི་སྒོ་ནས་འཕོ་

པབར་བྱ།ཨཱིཾ།།རྩོལ་བས་འཕོ་བ་འདི་ལྟར་བྱ་སྟེ།དང་པོ་འཆི་རྟགས་ཕྱུང་ནས་མི་ཐར་པར་ཤེས་ནས་དང་པོར་ཆོས་ཐམས་ཅད་སྒྱུ་མ་ལྟ་བུ་ལ་ཡིད་ཆེས་པར་བྱས་ལ།ལུས་ཀྱི་འཁྲུལ་འཁོར་བཅའ་བའོ།།དེ་ཡང་ངག་ཏུ་ཨཱ་ལི་བཟླས་ཏེ་ངག་གི་འཁྲུལ།
འཁོར་བཅས་པའོ།།དེ་ནས་ཤེས་པ་བདེ་བ་ཅན་དུ་གཏང་དེ་བསམ་པ་དེར་བཏང་ལ་རང་གི་ཤེས་པ་སྙིང་གར་ཧཱུྃ་ལ་བསྡུས་ཏེ།ལག་པ་ལྷག་པར་སྦྲེལ་ཏེ་པུས་མོ་བཙུགས་ལ།སྙིང་གྱེན་ལ་ལོག་པར་བསམས་ལ།ལུས་དབྱུག་པ་ལ་བརྟེན་ཏེ།ངག་ཏུ
ཡང་ཧི་ཀ་བྱས་པས་ཁ་ནས་འཕོ་བར་བྱ།།འཆི་རྟགས་ངེས་ན་འཕོ་བྱ་སྟེ།།འཆི་རྟགས་མེད་ན་སངས་རྒྱས་གསོད།འཕོ་བའོ།།དེ་ལ་བཙན་ཐབས་ཀྱི་འཕོ་བ་ནི།།རྐང་པ་གཡོན་པའི་ཕྱི་རྟིང་གིས་བཤང་སྒོ་དགག།ལོང་བུས་རྩ་སྒོ་མནན་ནས་དེ
ལ།སེང་གེ་རྣམ་འགྱིང་གི་ཕྱག་རྒྱས་རྩེའུ་ཆུང་གཉིས་དང་མིག་ལ་སོགས་པ་མན་ན།འོག་སྒོ་བསྡམ་ཞིང་རླུང་བུམ་པ་ཅན་ཏུ་བྱའོ།།དེ་ནས་དབུགས་མ་ཐུབ་ན་གྲུ་མོ་གཉིས་ཀྱིས་མཆན་ཁུང་འོག་གི་རྩིབས་ལོག་བསྡམ་ལ།སྐེད་པ་ཉེག་པར་བྱས།
ཏེ།རླུང་དྲག་པོར་གྱེན་དུ་དྲངས་ཏེ་ཕུལ་ནས་ཡར་རླུང་དང་ཤེས་པ་གཉིས་ཁྲོག་གིས་བྱུར་གྱིས་ཚངས་པའི་བུ་གནས་འཕོས་ཏེ་མཁའ་སྤྱོད་དུ་འགྲོ་བའོ།།འཕོ་བ་འདི་གྲེར་དགར་དགར་བྱ་མི་རུང་སྟེ།རང་གི་ལུས་ཀྱི་ལུབསད་ན་མཚམས་མེད
རྩ་ལྷུང་འབྱུང་ནས་ངན་སོང་དུ་འགྲོའོ།།འཆི་ངེས་ན་གོང་རོལ་དུ་བྱའོ།།ཁྱད་པར་དུ་བཙན་ཐབས་ཀྱི་འཕོབ་འདི་ནི་སྡིག་པོ་ཆེ་ཚོགས་མ་བསགས་པས་བྱའོ།།གཞན་ཏུ་མི་རུང་ངོ་།།ཨཱི།།དང་པོ་རང་ཉིད་སྐྱིལ་མོ་ཀྲུང་དང་མཉམ་བཞག་བཅས་ཏེ།
མིམིག་སྣ་རྩེར་བབ་ལ།སྐད་ཅིག་གིས་ཡི་དམ་སྔར་བསྒོམ་ལ།རླུང་དྲག་པོ་ནང་དུ་རྔུབ་ཅིང་དྲངས་ནས་བུམ་པ་ཅན་ལྟ་བུར་བྱའོ།།འོག་སྒོ་དང་སྟེང་སྒོ་གཉིས་ཆར་གྱིས་བསྡུ་བ།དེ་ནས་ལྟེ་བར་ཨ་སྙིང་གར་ཧཱུྃ་བསམ་ལ།དེ་ནས་ཤེས་པ་སྙིང་ལས་ཞུག།

ཏེ།།ཧཱུྃ་གྱེན་ཏུ་སོང་ནས་ཚངས་པའི་སྲུབས་འབྱེད་བཞིན་འབྱེད་པར་བསམ།།དེ་ལ་དབུགས་ཤིན་ཏུ་མཐུབ་ན།སྣ་གཡོན་པ་ནས་བག་ཙམ་བཏང་ཞིང་དེ་ཉིད་ལ་བསྒོམ།།དེ་ལ་འཕོ་བར་ནུས་པའི་ཚད་ནི།།དབུགས་རེ་ལ་ལག།
བུས་མོའི་འཁོར་གསུམ་བསྐོར་ཞིང་སེ་གོལ་ལན་གསུམ་གསུམ་བརྡབ།།བརྒྱ་རྩ་བརྒྱད་ནུས་ན་འཕོ་བར་ནུས་སོ།།ནམཐུན་གཏོང་ཙམ་ན།ན་ཡི་གེ་གཉིས་གནས་སུ་སོང་བར་བསམ་འཆི་ངེས་ན་གོང་རོལ་དུ་འཕོའོ།།དེ་ལ་འཕོ་བའི་དུས་སུ་གོང་དུ་བསྒོམ་པ
ལྟར་བྱས་ཏེ།།སྐྱེད་པ་ཅུང་ཟད་ཉེ་ག་ཉེག་པོར་བྱས་ནས།གྲུ་མོས་རྩིབས་ལོགས་གཉིས་ཅུང་ཞིག་མནན་ཏེ།།རླུང་དྲག་པོ་གྱེན་དུ་དྲངས་ཏེ།ཤཚངས་པའི་སྲུབ་ཕྱེས་ཏེ་འཕོས་པས།།ཤེས་པ་རླུང་དང་གཉིས་ཁྲོག་ཐེར་གྱིས་འགྲོའོ།།འཕོ་བའི་མན་ངག་
ཏེ་ལོ་བ།དེས་རྣ་རོབ།དེས་ལྷོ་ཟག་མར་བ་ཆོས་ཀྱི་བློ་གྲོས།།དེས་གྲང་ཐང་གི་མི་ལ་ཟོས་པ་དགའ་ལ།།དེས་རིན་པོ་ཆེ་སྐམ་པོ་པ་ལ་གནང་བའོ།།གྲུབ་པ་ནུས་པ་ཐོབ་པའི་ཉམས་ལེན་ཚུན་མ་ཆད་པཡིན་ནོ།།རྗེ་བཙུན་རས་པ་ནི་མཁའ་འགྲོམས་ཀྱང་བྱིན་གྱིས་བརླབས་པ་ཡི་ན་གསུངས་སོ།ཨཱི།
གདམས་ངག་གནད་ཀྱི་བཀའ་དཔེའོ།།སྲོག་རྩོལ་གནད་དུ་བསྡམ་བྱས་ཏེ།།རྩ་རླུང་ཐིག་ལེ་མཚན་ལྡན་དང་།འོད་གསལ་རྗེས་སུ་གནང་བ་བསྒོམ།༦།སྲོག་རྩོལ་དག་ལ་དབང་ཐོབ་ན།།རླུང་ནི་གཡས་གཡོན་འཕོ་ནུས་དང་།།ཁ་དོག་བྱེ་བྲག་ཚོར་བ
དང་།།བསྡམ་གདོད་མེད་ཅིང་ཕྱི་ནང་བསྲེ།།ཚ་གྲང་འདྲེས་པའི་རྟགས་བྱུང་ནས།།དགོས་དགུ་ཐམས་ཅད་འབྱུང་བར་གསུངས།།བླ་མ་དམ་པའི་གདམས་ངག་ལ།།ཆུ་བོའི་རྒྱུན་བཞིན་ཉམས་བླངས་ན།།དམ་ཚིག་དེ་ཡིས་སྐོང་བར་གསུངས།།
རྨི་ལལམ་མ་མངོན་སུམ་གང་ལ་ཡང་།།ཆོ་འཕྲུལ་སྣ་ཚོགས་འབྱུང་བ་ལ།།སྒྱུ་མར་ཤེས་ན་ལམ་དུ་འགྱུར།།བདེན་པར་བཟུང་ན་བར་ཆོད་ཡིན།།ཉིན་རེ་བྲམ་ཟེ་བརྒྱ་གསོད་དང་།།མཚམས་མེད་ལྔ་དག་བྱེད་པ་དང་།།རྐུ་དང་འདོད་པའི་ལོངས་སྤྱོད་རྣམས།།

འདི་ཡི་ལམ་གྱིས་འགགས་པར་འགྱུར།།སྡིག་གིས་གོས་པར་མི་འགྱུར་ཏེ།།སྲིད་པའི་དངོས་པོར་རེངས་པར་འགྱུར།།ཇི་ལྟར་འདམ་ནས་སྐྱེས་པ་ཡི།།པདྨའི་མདངས་ནི་མཛེས་པར་འགྱུར།།དེ་བཞིན་རྒས་པའི་ལུས་དག་ལ།།ཡེ་ཤེས་སྐུ་ནི་རང་དགར
འབྱུང་།།རྡོ་རྗེ་སྦྱོར་བའི་སྦྱོར་བས་ན།།རྡོ་རྗེ་དྲིལ་བུ་མི་ལྡན་པའི།།གསང་བའི་འབྲས་བུ་ཅི་ལྟར་འབྱུང་།།རྡོ་རྗེ་དྲིལ་བུ་མི་ལྡན་པའི།།རྡོ་རྗེ་བསྒྲུབ་པ་རེངས་པར་འགྱུར།།རྡོ་རྗེ་དྲིལ་བུའི་ཕྱག་རྒྱ་ཡང་།།སྦྱངས་ནས་ཕ་རོལ་དགའ་བར་འགྱུར།།མཚན་མོ་ཟླ་བ་མེད་པ་ཡི།།
ཉིན་མོ་ཟླ་བ་ཇི་ལྟར་སྣང་།སྠི།།ཅེས་ནཱ་རོ་པའི་བཀའ་དཔེ་རྣམས་རྫོགས་སོ།ཀ་དཔེ་ཚིག་ལྷུག་པ་གཅིག་ཀྱང་ཡོད་དོ།།ཚིག་བཅད་འདི་གཙོ་བོར་མཛད་དོ།མངྒ་ཡཾ།།།།